Războiul luminilor în a treia zi de Crăciun

TimişoaraTinerii pasionaţi de lupte galactice au primit pistoale cu lasere cu ajutorul cărora pot recrea luptele din „Războiul Stelelor“ 

Tinerii timişoreni au dat puştile cu bile de la paintball pe arme cu laser şi s-au avântat într-un nou gen de bătălie, desfăşurată pe câţiva metri pătraţi. Fum, lumini puternice şi colorate, linişte sinistră sau zgomote precum cele din filmele SF sunt o nouă metodă de petrecere a timpului liber.

Cu arme care vorbesc de fiecare dată când jucătorul este atacat şi cu veste de protecţie care înregistrează fiecare lovitură încasată, zece tineri timişoreni, de la copii până la studenţi, s-au avântat, în această dimineaţă, în labirintul dinLaserland de la iulius Mall. Tinerii au fost împărţiţi în două echipe şi, la fel ca la jocurile de pe calculator, au stat la pândă, au ochit şi au tras, cu arme cu laser, pentru a câştiga. „M-am apărat de duşmani, adică de echipa roşie. Le-am atacat baza şi am câştigat”, a spus Mihnea Oros, de 11 ani. Într-o lumină difuză, printre nori de fum şi lasere montate la tot pasul, Mihnea a reuşit să câştige războiul virtual chiar jucând împotriva celor mai mari ca el.
